Title: 542 Brannalarm- Montering av aspirasjon.pdf
Normalt er det ikke noe problem når luften er kaldere enn detektoren. I spesielle tilfelle, ved store brå temp. endringer fra minus til pluss kan kondens og is dannes utvendig på rør eller detektor. Varmeboks 251545 bør i slike tilfelle benyttes og rør kan med fordel isoleres noen meter på varm side. Dersom røret føres 2 til 5 meter i temperert område før det kobles til detektoren, kan ofte bruk av varmeboks unngås. Eventuelt kan kobberrør benyttes i temperert område for raskere oppvarming av luften. Dersom det suges varm luft inn i en kald detektor vil kondens dannes. Da må kondensutskiller og evt. varmeboks/element (før detektoren) benyttes Ved installasjon i fryserom må rørene være beregnet for å kunne håndteres og fungere i fryseromtemperaturer. Det er viktig at skarpe bend ikke benyttes i frysere! Unngå sugehull i områder ved dører og porter i fryserom, her kan det bli ising. Dette kan motvirkes ved bruk av kobber rør på utsatte steder.